Aga mina lasin kartulitel südamerahus kõrbeda, sest seakaamerast avanev pilt on tõesti lustlik nagu külapulm. Notsikud tuiskavad platsil (kuhu neid meelitab mahapuistatud söögipoolis) ringi, tõnguvad üksteist kärsaga ja ajavad konkurente taga, nii et pori lendab. Kindlasti tasub sisse lülitada  kõlarid, sest kogu tralli saadab ennastunustavalt matsutamine ja ruigamine, mis eriti kriitilistel hetkedel kulmineerub hirmuäratavate kriisetega.